लखनऊ. राजधानी लखनऊ में मंगलवार को समाजवादी महिला सभा की कार्यकर्ताओं ने महिला सुरक्षा की मांग को लेकर दारुल शफा B ब्लॉक में प्रदर्शन किया। इस दौरान सपा महिला कार्यकर्ताओं ने हज़रतगंज चौराहे को जाम कर दिया। जिसके बाद पुलिस ने लाठीचार्ज शुरू कर दिया। लाठीचार्ज में आधा दर्जन से ज़्यादा महिला कार्यकर्ता घायल हो गई हैं जिन्हें सिविल हॉस्पिटल में इलाज के लिए भेजा गया है। सपा नेताओं का आरोप है कि पुरुष पुलिसकर्मियों ने महिलाओं पर चलाई लाठियां चलाईं। वहीं, पुलिस ने महिला कार्यकर्ताओं को गांधी प्रतिमा पर शिफ्ट किया है।समाजवादी पार्टी के नेता प्रतिपक्ष रामगोविंद चौधरी ने महिला कार्यकत्रियों पर पुलिस द्वारा की गई लाठीचार्ज की घोर निंदा करते हुए कहां है कि, यह सरकार तानाशाह हो गई है। आए दिन महिलाओं के साथ अपराध की घटनाएं हो रही सरकार कानून व्यवस्था संभाल नहीं पा रही इसलिए लाठीचार्ज कर आवाज दबा रही है।